
L E G E

pentru modificarea articolului 24 din Legea nr.1164-XIII 

din 24 aprilie 1997 pentru punerea în aplicare 

a titlurilor I şi II ale Codului  fiscal


Parlamentul adoptă prezenta lege organică. 

Articol unic. – La articolul 24 din Legea nr.1164-XIII din 24 aprilie 1997 pentru punerea în aplicare a titlurilor I şi II ale Codului  fiscal (Monitorul Oficial al Republicii Moldova, 1997, nr.62, art.524), cu modificările ulterioare, alineatul  (3) va avea următorul  cuprins: 

„(3) Întreprinderile în al  căror capital  social  investiţiile străine depăşesc suma echivalentă  cu  250 mii  dolari  S.U.A.,  după  constituirea capitalului  social în modul  prevăzut de legislaţie şi  declararea primului  venit,  se scutesc de plata impozitului  pe venit în mărime de 50% pe parcursul  a 5 ani  de la data încheierii  acordului  cu  organul  fiscal  în a cărui rază  se află  agentul  economic cu  condiţia că  peste 50% din venitul  lor brut se constituie din comercializarea produselor (lucrărilor, serviciilor)  de fabricaţie proprie şi  cel  puţin  80% din suma impozitului  pe venit,  calculată  şi  nevărsată  la buget,  se investesc în dezvoltarea producţiei proprii ori  în  programe de stat sau  ramurale de dezvoltare a economiei naţionale şi  că  aceste întreprinderi  nu au  datorii  la bugetul  public naţional,  inclusiv pentru  creditele acordate de Ministerul  Finanţelor, şi  datorii la creditele acordate cu  garanţii  de stat.  Încheierea, acţiunea şi  rezilierea acordului  privind scutirea de plata impozitului  pe venit a întreprinderilor menţionate se efectuează  în conformitate cu prevederile Regulamentului aprobat de  Ministerul Finanţelor.  Întreprinderile  care au  beneficiat de facilitatea în cauză,   pînă  la încheierea acordului  cu  organul  fiscal, vor beneficia în continuare de scutire cu condiţia prezenţei  acordului  pentru  perioada rămasă pînă  la expirarea termenului  de 5 ani.

Întreprinderile în al  căror capital  social  investiţiile străine depăşesc suma echivalentă cu  1 milion dolari  S.U.A.,  după  constituirea capitalului  social  în modul  prevăzut de legislaţie şi  declararea primului  venit,  se scutesc de plata impozitului pe venit pe parcursul  a 3 ani  de la data încheierii  acordului  cu  Inspectoratul  Fiscal  Principal  de Stat de pe lîngă  Ministerul  Finanţelor  cu  condiţia că  cel  puţin 80% din suma impozitului  pe venit, calculată  şi  nevărsată la buget,  se investesc în dezvoltarea producţiei  proprii ori  în programe de stat  sau  ramurale de dezvoltare a economiei naţionale şi  că  aceste întreprinderi nu au  datorii la bugetul  public naţional,  inclusiv pentru  creditele acordate de Ministerul  Finanţelor, şi  datorii  la creditele acordate cu  garanţii  de stat. Încheierea, acţiunea şi  rezilierea acordului  privind scutirea de plata impozitului pe venit a întreprinderilor menţionate se efectuează în conformitate cu  prevederile Regulamentului aprobat de Ministerul  Finanţelor.  Inspectoratul  Fiscal  Principal  de Stat se abilitează cu  dreptul  de a revedea acordurile încheiate anterior în condiţiile prezentei  legi.  Facilitatea în cauză  se acordă  numai  investitorilor care au făcut investiţii  pînă  la    1 ianuarie 2000.

Întreprinderile care corespund criteriilor specificate pot beneficia o  singură  dată  de una din facilităţile prevăzute la prezentul  alineat.”

